《客从远方来六首 其四》
明代·黄淮

客从远方来，遗我欧冶剑。光芒照胆寒，妖魅肃以敛。

忆昔初铸时，比之雄与雌。如何中路间，雌雄各分飞。

矫首望天末，云树何离离。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。